2.9.2022
RO
Jurnalul Oficial al Uniunii Europene
C 335 A/11
RECLAMAȚIILE LA OMBUDSMANUL EUROPEAN
La fel ca toți cetățenii Uniunii Europene, puteți trimite o reclamație la: European Ombudsman 1, avenue du Président Robert Schuman CS30403 67001 Strasbourg FRANCE https://www.ombudsman.europa.eu/ro/home Vă rugăm să rețineți că reclamațiile formulate la Ombudsmanul european nu suspendă perioada de timp prevăzută la articolul 90 alineatul (2) și la articolul 91 din Statutul funcționarilor pentru depunerea contestațiilor sau a reclamațiilor la Tribunalul Uniunii Europene în temeiul articolului 270 din Tratatul privind funcționarea Uniunii Europene.
În mod similar, vă rugăm să rețineți că, potrivit articolului 2 alineatul (4) din condițiile generale aplicabile îndeplinirii îndatoririlor ombudsmanului, orice reclamație prezentată ombudsmanului trebuie să fie precedată de demersurile administrative corespunzătoare la instituțiile și organismele vizate.
EGALITATEA DE ȘANSE
CoR va lua toate măsurile pentru a evita orice formă de discriminare pe parcursul selecției.
Comitetul aplică o politică a egalității de șanse și acceptă candidaturi fără discriminări în funcție de sex, rasă, culoare, origine etnică sau socială, trăsături genetice, limbă, religie sau convingere, opinii politice sau de orice altă natură, apartenență la o minoritate națională, proprietate, naștere, dizabilitate, vârstă, orientare sexuală, stare civilă sau situație familială.
Candidații cu dizabilități sunt invitați să precizeze orice nevoi speciale pe care le-ar putea avea într-o notă confidențială sigilată, anexată la candidatura lor.
Această solicitare va fi gestionată cu discreție maximă și nu va fi înregistrată sub nicio formă.
SOLICITĂRILE CANDIDAȚILOR DE A ACCESA DOCUMENTE CARE ÎI PRIVESC ÎN MOD DIRECT
Candidații au dreptul de a accesa anumite informații care îi privesc direct și individual.
Candidații admiși la centrul de evaluare și la interviul oral pot obține, la cerere, o copie a raportului lor de evaluare individuală.
Toate solicitările de a obține copii pot fi prezentate doar după finalizarea procedurii de selecție.
Solicitările vor fi gestionate în conformitate cu obligația ca activitatea comitetului de selecție să fie confidențială și în conformitate cu normele privind protecția persoanelor în ceea ce privește prelucrarea datelor cu caracter personal.
PROTECȚIA DATELOR CU CARACTER PERSONAL
CoR, în calitate de organism responsabil pentru organizarea acestei selecții, se asigură că datele cu caracter personal ale candidaților sunt prelucrate cu respectarea strictă a Regulamentului (UE) 2018/1725 al Parlamentului European și al Consiliului (1), în special în ceea ce privește confidențialitatea și securitatea.
Responsabilul cu protecția datelor din cadrul CoR îndeplinește o funcție consultativă independentă în ceea ce privește aplicarea Regulamentului (UE) 2018/1725 și are obligația de a păstra un registru central al tuturor înregistrărilor privind activitățile de prelucrare a datelor cu caracter personal pe care le desfășoară instituția.
Datele cu caracter personal vor fi colectate și prelucrate doar pentru organizarea acestei selecții și pentru gestionarea rezultatelor (inclusiv a aspectelor legate de orice audituri interne sau externe sau a oricăror proceduri judiciare asociate selecției); acolo unde este cazul, anumite date se vor adăuga la dosarul personal al candidaților reușiți, care devin funcționari.
Datele vor ajunge la: — personalul responsabil cu procedura de recrutare din cadrul Direcției pentru resurse umane și finanțe; — membrii comitetului de selecție; — după caz, la Serviciul Juridic;
(1)
Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr.
45/2001 și a Deciziei nr.
1247/2002/CE (JO L 295, 21.11.2018, p. 39).